**IZVJEŠĆE: COMENIUS – SUSRET U ĐURĐEVCU**

**PETAK, 7. OŽUJKA 2014.**

Kraj predivnom tjednu susreta u Hrvatskoj projekta W.A.T.E.R je sve bliže. Petak je bio dan malo više za zabavu i opuštanje nego za rad.

Započeli smo susretom ispred škole i nakon što smo se svi okupili, krenuli smo prema pročišćivaču u Đurđevcu. Tamo smo imali vodiča koji nam je objasnio kako pročišćivač radi i vidjeli smo sve njegove djelove. Prije našeg sljedećeg odredišta, okrijepili smo se sa sokovima i grickalicama koje su nam ponudili naš vodič i njegovi suradnici.

Nakon toga je slijedio posjet vodenici i izvoru u Sv. Ani gdje smo se počastili tradicionalnim jelom 'zlevanka' poslije obilaska. Po povratku u Đurđevac sudjelovali smo na dva sata nastave održane na engleskom jeziku. Prvi je bio sat biologije gdje nam je prof. Irena Tišljar održala prezentaciju o endemskim vrstama dok su na drugom satu, satu fizike, naši učenici Ana Lulić i Tomislav Luka Periša imali prezentacije vezane uz pokuse koje smo izveli na rijeci Dravi.

Ručak je bio u obiteljima i nakon ručka smo se zaputili na zabavniji dio – snimanje *lip-duba* na pjesmu *Wrecking Ball* od Miley Cyrus.

Navečer je bila zabava, plesnjak 3.B razreda pod nazivom *Time Machine*, gdje su se svi dobro isplesali.

Novinari: Lea Bobovčan i Jerko Kanić